Alkroĉa galio

Alkroĉa galio aŭ Galio kroĉa (Galium aparine) estas planto el la familio de rubiacoj. Ĝi kreskas ĉie, do eble ankaŭ en via ĝardeno aŭ sur via balkono. Ĝi facile kroĉiĝas (pro tio la nomon) al la haŭto de bestoj kaj vestaĵoj.

 Manĝado 
La tuta planto estas manĝebla, kvankam la plej junaj ŝosoj estas la plej bongustaj. Manĝu ĝin kruda aŭ vapore kuirita, ekz. aldone al supo. La semojn vi povas sekigi kaj rosti por anstataŭigi kafon.

 Trinkado 
Sekigu la tutan planton por elfari teon. Iuj ankaŭ hakas la planton kaj elpremas la sukon por trinki.

 Kuraca efiko 
La planto helpas peli urinon, vekas apetiton, kontraŭas inflamojn, stimulas limfo-drenadon kaj purigas la sangon.

 Atentu! 
Ne uzu kune kun sango-maldensigiloj aŭ diurezilo.

Kategorio:Rubiacoj
Kategorio:Manĝeblaj sovaĝaj plantoj